ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002931
ขอให้ตรวจสอบการก่อสร้างรั้วรุกล้ำพื้นที่สาธารณะ บริเวณบ้านเลขที่ 692 ซอยจรัญ 89 (ตรวจสอบข้อมูลเป็นซอยจรัญสนิทวงศ์ 89) แยก22 แขวงบางพลัด เขตบางพลัด กรุงเทพมหานคร จุดสังเกตให้เข้าไปในซอยจรัญสนิทวงศ์89ฯ ระยะทางประมาณ 1 กิโลเมตร จะพบกับบ้านฯ (ไม่ทราบรายละเอียดเกี่ยวกับบ้านและเจ้าของบ้าน) เนื่องจากผู้ร้องแจ้งว่าบ้านหลังดังกล่าวมีการกั้นรั้ว ลักษณะทำเป็นราง สามารถเลื่อนไปเลื่อนมาได้ เพื่อให้รถสัญจรเข้าบ้านได้ ซึ่งการกั้นรั้วนั้น ทำให้บดบังวิสัยทัศน์ในการมองเห็น นอกจากนั้นยังพบว่าในช่วงที่น้ำท่วม ทำให้น้ำระบายออกไม่ได้ เป็นเหตุให้ขยะลอยไปติดบริเวณบ้านของผู้ร้อง ทำให้ส่งกลิ่นเหม็นรบกวน มีแมลง และยังเป็นที่ชุกชุมของยุงลาย อีกทั้งผู้ร้องแจ้งว่าทางเจ้าของบ้านมีการติดตั้งสายเคเบิล และนำมิเตอร์น้ำประปามาวางไว้บริเวณหน้าบ้านของผู้ร้องด้วย ประกอบกับผู้ร้องแจ้งว่าก่อนหน้านี้ เมื่อประมาณ 10 ปีที่ผ่านมา พบว่าบ้านหลังดังกล่าว มีการต่อเติมหลังคาบ้านรุกล้ำเข้าไปในพื้นที่สาธารณะ ซึ่งทางสำนักงานเขตบางพลัดลงพื้นที่ฯ ตรวจสอบและทำการสั่งให้รื้อถอนหลังคาบ้านไปแล้ว แต่ปัจจุบันพบว่ายังมีการก่อสร้างรั้วรุกล้ำพื้นที่สาธารณะเช่น จึงส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 30-40 ปีแล้ว  เบื้องต้นผู้ร้องติดต่อแจ้งเรื่องไปยังหัวหน้าชุมชนในพื้นที่และแจ้งไปยังสำนักงานเขตบางพลัดแล้ว แต่ปัจจุบันพบว่าบ้านหลังดังกล่าวยังมีการก่อสร้างรั้วรุกล้ำพื้นที่สาธารณะรุกล้ำพื้นบนถนนอยู่เช่นเดิม ซึ่งผู้ร้องสันนิษฐานว่าเจ้าหน้าที่ของสำนักงานเขตฯ อาจมีส่วนรู้เห็นเป็นใจกับทางเจ้าของบ้าน (ไม่ทราบรายละเอียดเกี่ยวกับเจ้าหน้าที่แน่ชัด) จึงเห็นควรให้หน่วยงานที่เกี่ยวข้องเข้ามาตรวจสอบ เพื่อแก้ไขปัญหาดังกล่าว 
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata